  โครงการประชาสัมพันธ์การจัดเก็บภาษีขององค์การบริหารส่วนตำบลเทพราช
 ตำบลเทพราช  อำเภอสิชล  จังหวัดนครศรีธรรมราช
.................................................. 
๑. ชื่อโครงการ

โครงการประชาสัมพันธ์การจัดเก็บภาษีขององค์การบริหารส่วนตำบลเทพราช

๒. หลักการและเหตุผล

องค์การบริหารส่วนตำบลเทพราช อำเภอสิชล  จังหวัดนครศรีธรรมราช  เป็นองค์กรปกครองส่วนท้องถิ่น  ซึ่งมีหน้าที่ในการจัดระบบบริการสาธารณะของรัฐและองค์กรปกครองส่วนท้องถิ่นและระหว่างองค์กรปกครองส่วนท้องถิ่นด้วยกันเองให้ชัดเจน รวมถึงการกระจายอำนาจด้านการเงิน การคลัง งบประมาณ และการจัดเก็บรายได้ เป็นนโยบายหลักในการนำไปสู่การพัฒนาขององค์กรปกครองท้องถิ่น   ฉะนั้นเพื่อให้ประชาชนเข้าใจและกระตุ้นให้ประชาชนเข้ามามีส่วนร่วมในการชำระภาษีต่าง ๆ  ร่วมทั้งการพัฒนาท้องถิ่นให้สามารถขับเคลื่อนในกระบวนการต่าง ๆ ให้เกิดประโยชน์ต่อประชาชน  ชุมชนในเขตพื้นที่   และตอบสนองความต้องการของประชาชนในด้านการชำระภาษี   จึงเป็นเรื่องจำเป็นอย่างยิ่งที่จะมีการประชาสัมพันธ์การจัดเก็บภาษีขององค์การบริหารส่วนตำบลเทพราช   

องค์การบริหารส่วนตำบลเทพราช   ได้จัดทำโครงการประชาสัมพันธ์การจัดเก็บภาษีขององค์การบริหารส่วนตำบลเทพราช ขึ้นเพื่อให้ผู้มีหน้าที่เสียภาษีได้รับรู้ช่องทางในการดำเนินการชำระภาษีต่าง ๆ  และยังส่งผลให้เกิดความเข้าใจอันดีและเต็มใจที่จะชำระภาษี  และค่าธรรมเนียมต่างๆ ภายในระยะเวลากำหนด
๓. วัตถุประสงค์

๓.๑ เพื่อให้ประชาชนได้รับรู้ข่าวสารและระยะเวลาในการชำระภาษี
๓.๒ เพื่อให้ประชาชนเกิดความรู้ความเข้าใจในการชำระภาษีมากขึ้น

๓.๓ เพื่อให้ประชาชนเข้ามามีส่วนร่วมในการชำระภาษี
๓.๔ เพื่อให้ประชาชนมีทัศนคติและภาพพจน์ที่ดีต่อองค์การบริหารส่วนตำบลเทพราช
๔. เป้าหมาย
ประชาชน ผู้ประกอบการค้า สถานบริการต่าง ๆ ในเขตองค์การบริหารส่วนตำบลเทพราช  
๕. ระยะเวลาดำเนินการ
 เดือนมกราคม-เมษายน ๒๕๕๙
๖. วิธีดำเนินการ

๖.๑ จัดทำโครงการเสนอผู้บริหารเพื่อขออนุมัติโครงการ

๖.๒ จัดทำประกาศการชำระภาษี 
๖.๓ ประสานกับสมาชิกองค์การบริหารส่วนตำบล  กำนัน/ผู้ใหญ่บ้านในการประชาสัมพันธ์ให้ผู้ที่อยู่ในข่ายที่ต้องชำระภาษีทราบโดยทั่วถึงกัน
-๒-
๗. งบประมาณ
แผนงานบริหารงานทั่วไป งานบริหารงานคลัง งบดำเนินการ หมวดค่าใช้สอย  ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ  เพื่อจ่ายเป็นค่าใช้จ่ายโครงการประชาสัมพันธ์การจัดเก็บภาษีขององค์การบริหารส่วนตำบลเทพราช ตั้งไว้ ๒๐,๐๐๐.-บาท  (สองหมื่นบาทถ้วน) รายละเอียดดังนี้
๗.๑  ป้ายผ้าไวนิลพร้อมติดตั้ง  ขนาด   ๓.๐๐X๕.๐๐ เมตร  จำนวน  ๓ ป้าย  ๆ ละ  ๓,๐๐๐-บาท  รวมเป็นเงิน ๙,๐๐๐-บาท (เก้าพันบาทถ้วน) เพื่อติดที่ป้ายประชาสัมพันธ์ขององค์การบริหารส่วนตำบลเทพราช  จุดที่ ๒ ป้ายประชาสัมพันธ์ หมู่ที่ ๘ จุดที่สอง ป้ายประชาสัมพันธ์ หมู่ที่ ๔ จุดที่ ๓ ป้ายประชาสัมพันธ์ หมู่ที่ ๒ พร้อมติดตั้ง
๗.๒ ป้ายผ้าไวนิลพร้อมติดตั้งโครงไม้ ขนาด ๑.๕๐X๒.๕๐ เมตร จำนวน ๓ ป้าย ๆ ละ ๒,๕๐๐.-บาท เป็นเงิน ๗,๕๐๐.-บาท (เจ็ดพันห้าร้อยบาทถ้วน) ติดตั้งสี่แยกองค์การบริหารส่วนตำบลเทพราช จำนวน ๑ ป้าย  สามแยกต้นเนียง  จำนวน  ๑  ป้าย และหมู่ที่ ๕ จำนวน ๑ ป้าย 
๗.๓  ป้ายผ้าไวนิล ขนาด  ๑.๐๐X๑.๕๐ เมตร จำนวน ๑๕ ป้าย ๆ ละ  ๒๒๕.-บาท รวมเป็นเงิน  ๓,๓๗๕.- บาท (สามพันสามร้อยเจ็ดสิบห้าบาทถ้วน) เพื่อติดในสถานที่ชุมชนแต่ละหมู่บ้าน ๆ ละ ๑ ป้าย 
๗.๔  ค่าใช้จ่ายอื่น ๆ ๑๒๕.- บาท (หนึ่งร้อยยี่สิบห้าบาทถ้วน)

รวมเป็นเงินทั้งสิ้น   ๒๐,๐๐๐.-บาท  (สองหมื่นบาทถ้วน)  ทุกรายการสามารถถั่วเฉลี่ยได้

๘. สถานที่ดำเนินการ

ส่วนการคลัง องค์การบริหารส่วนตำบลเทพราช  ตำบลเทพราช  อำเภอสิชล จังหวัดนครศรีธรรมราช

๙.  ผู้รับผิดชอบโครงการ   ส่วนการคลัง องค์การบริหารส่วนตำบลเทพราช
๑๐. ผลที่คาดว่าจะได้รับ

๑๐.๑ ประชาชนได้รับข่าวสารจากองค์การบริหารส่วนตำบลและนำเอกสารสิทธิ์มาแจ้งต่อเจ้าหน้าที่

๑๐.๒ ทำให้ประชาชนพร้อมใจมาเสียภาษี

๑๐.๓ ประชาชนได้รับความสะดวก รวดเร็วในการขอรับบริการ

๑๐.๔ สามารถลดการค้างชำระภาษี หรือลูกหนี้ภาษีที่มีอยู่จำนวนมาก

๑๐.๕ ทำให้ประชาชนเกิดทัศนคติที่ดีต่อองค์การบริหารส่วนตำบลเทพราชมากขึ้น

๑๐.๖ ทำให้เกิดความสัมพันธ์อันดีระหว่างองค์การบริหารส่วนตำบลกับประชาชน




(ลงชื่อ) ............กรกันยา  กองแก้ว................. ผู้เขียนโครงการ





     (นางสาวกรกันยา  กองแก้ว)



                            นักวิชาการจัดเก็บรายได้




(ลงชื่อ) ....................โสภิต   จิตเขม้น............. ผู้เสนอโครงการ





        (นางสาวโสภิต  จิตเขม้น)



                  หัวหน้าส่วนการคลัง  รักษาราชการแทน






 ผู้อำนวยการกองคลัง
-๓-




(ลงชื่อ) .................สาวิตรี  พรหมวี................. ผู้เห็นชอบโครงการ





           (นางสาวิตรี  พรหมวี)




          ปลัดองค์การบริหารส่วนตำบลเทพราช





(ลงชื่อ) ....................ไชยา   ขนอม................... ผู้อนุมัติโครงการ





             (นายไชยา   ขนอม)




           นายกองค์การบริหารส่วนตำบลเทพราช






